*Apstiprināti:*

*Ar 2025.gada 17.septembra Jelgavas novada pašvaldības izsoļu komisijas lēmumu*

*(Protokols Nr. JNP/2-38.1/25/46)*

**NEKUSTAMĀ ĪPAŠUMA “ZELTIŅU LAUKS”, ZAĻENIEKU PAGASTS,**

**JELGAVAS NOVADS,**

**IZSOLES NOTEIKUMI**

1. **Vispārīgie noteikumi**.
   1. Noteikumi nosaka kārtību, kādā notiek **Jelgavas novada pašvaldībai piederoša nekustamā īpašuma atsavināšana elektroniskā izsolē ar augšupejošu soli.**
   2. Izsoles objekts: **nekustamais īpašums** **“Zeltiņu lauks”, Zaļenieku pagastā, Jelgavas novadā,** **kadastra Nr.54960070119, kas sastāv no lauksaimniecībā izmantojamās zemes vienības 2,36  ha platībā ar kadastra apzīmējumu 54960070119** (turpmāk - Objekts).
   3. **Objekts ir iznomāts, nomas līgums reģistrēts pašvaldībā un ir spēkā līdz 2025.gada 31.decembrim.**
   4. Izsole notiek ievērojot Publiskas personas mantas atsavināšanas likuma noteikumus, kā arī citus spēkā esošos un uz šo gadījumu attiecināmos normatīvos aktus.

Izsoli organizē un veic Jelgavas novada pašvaldības izsoļu komisija (turpmāk- Izsoļu komisija).

* 1. Sludinājums par elektronisko izsoli tiek publicēts Latvijas Republikas oficiālajā izdevumā “Latvijas Vēstnesis”, Jelgavas novada informatīvajā izdevumā “Jelgavas novada ziņas”, Jelgavas novada pašvaldības tīmekļa vietnē [www.jelgavasnovads.lv](http://www.jelgavasnovads.lv) un Elektronisko izsoļu vietnē <https://izsoles.ta.gov.lv>, kā arī informācija par izsoli tiek izlikta labi redzamā vietā pie nekustamā īpašuma.
  2. Kontaktpersona par izsoles noteikumiem: Vaiva Laimīte, tel:29481067, e-pasts: [vaiva.laimite@jelgavasnovads.lv](mailto:vaiva.laimite@jelgavasnovads.lv).
  3. Izsoles veids un atsavināšanas paņēmiens: **pārdošana elektroniskā izsolē ar augšupejošu soli.**
  4. Izsoles dalībniekam pirms izsoles ir jāsamaksā nodrošinājums 10% apmērā no izsoles sākumcenas – 21300 (*divdesmit viens tūkstotis trīs simti euro*)., t.i., **2130 EUR** **(*divi tūkstoši viens simts trīsdesmit euro*)**. Nodrošinājuma samaksa veicama Jelgavas novada pašvaldības, reģ.Nr.90009118031, kontā bankā: SWEDBANK, konta Nr.LV26HABA0551030341246, ar norādi: „Nekustamā īpašuma “Zeltiņu lauks”, Zaļenieku pagastā, izsoles nodrošinājums”.

Izsoles uzvarētāja iemaksātais nodrošinājums tiek ieskaitīts pirkuma summā, bet izsoles dalībniekiem, kas izsolē neuzvarēja, tas tiek atmaksāts divu nedēļu laikā no izsoles noslēguma dienas.

* 1. **Saskaņā ar likuma “Par zemes privatizāciju lauku apvidos” 30.² panta pirmo daļu Nekustamā īpašuma pirmpirkuma tiesības par augstāko izsolē nosolīto cenu secīgi ir nomniekam,** **Latvijas zemes fonda pārvaldītājam.**

1. **Izsoles sākumcena, solis**
   1. Izsoles sākumcena ir **21300 EUR (*divdesmit viens tūkstotis trīs simti euro*)**, izsoles cena nav apliekama ar pievienotās vērtības nodokli.
   2. Izsoles solis - **800 EUR** (astoņi simti *euro*). Maksimālais solis nav ierobežots.
2. **Izsoles dalībnieki**
   1. Par izsoles dalībnieku var kļūt fiziska vai juridiska persona, kurai ir tiesības saskaņā ar spēkā esošiem normatīvajiem aktiem iegūt savā īpašumā Objektu, kura līdz reģistrācijas brīdim ir iemaksājusi šo Noteikumu 1.8.punktā noteikto nodrošinājumu un autorizēta dalībai izsolē, un kurai nav Valsts ieņēmumu dienesta administrēto nodokļu (nodevu) parādu Latvijas Republikā, vai valstī, kurā tas reģistrēts, tajā skaitā valsts sociālās apdrošināšanas iemaksu parādi, kas kopumā pārsniedz 150 EUR, kā arī maksājumu (nodokļi, nomas maksājumi utt.) parādu attiecībā pret Jelgavas novada pašvaldību (turpmāk-Pašvaldība).
   2. Izsoles dalībniekiem nedrīkst būt pasludināta maksātnespēja, tiem nav uzsākts likvidācijas process, to saimnieciskā darbība nav apturēta vai pārtraukta, vai nav uzsākta tiesvedība par darbības izbeigšanu, maksātnespēju vai bankrotu.
   3. **Izsolē var piedalīties tikai tie izsoles dalībnieki, kuri atbilstoši likuma “Par zemes privatizāciju lauku apvidos” 28.pantam un 28.1 pantam var būt par subjektiem darījumos ar lauksaimniecībā izmantojamo zemi un uz kuriem neattiecas šā likuma 29.pantā noteiktie ierobežojumi.**
   4. Gadījumā, ja izsoles pretendentam iegūstot izsolē lauksaimniecībā izmantojamo zemi, tās kopplatība pārsniegs likuma “Par zemes privatizāciju lauku apvidos” 30.3 panta pirmās daļas 1.punktā noteikto lauksaimniecības zemes platību, izsoles uzvarētājam jāiesniedz Jelgavas novada pašvaldībānorādītā likuma 30.1 pantā norādītais iesniegums un dokumentus, kas apliecina personas tiesības iegūt īpašumā lauksaimniecības zemi.
3. **Izsoles pretendentu reģistrācija Izsoļu dalībnieku reģistrā**
   1. **Pretendentu reģistrācija notiek no 2025.gada 23.septembra pl.13.00 līdz 2025.gada 13.oktobrim pl.23.59 elektronisko izsoļu vietnē** [**https://izsoles.ta.gov.lv**](https://izsoles.ta.gov.lv) uzturētā izsoļu dalībnieku reģistrā pēc oficiāla paziņojuma par izsoli publicēšanas Latvijas Republikas oficiālajā izdevumā “Latvijas Vēstnesis”.
   2. Izsoles pretendenti - fiziskas personas, kuras vēlas savā vai cita vārdā vai juridiskās personas vārdā pieteikties izsolei, elektronisko izsoļu vietnē [**https://izsoles.ta.gov.lv**](https://izsoles.ta.gov.lv)norāda:
      1. Fiziska persona:
         1. Vārdu, uzvārdu;
         2. Personas kodu vai dzimšanas datumu (persona, kurai nav piešķirts personas kods);
         3. Kontaktadresi;
         4. Personu apliecinoša dokumenta veidu un numuru;
         5. Norēķinu rekvizītus (kredītiestādes konta numurs, uz kuru personai atmaksājama nodrošinājuma summa);
         6. Personas papildu kontaktinformāciju – elektroniskā pasta adresi un tālruņa numuru (ja tāds ir).
      2. Fiziska persona, kura pārstāv citu fizisku vai juridisku personu, papildus punktā norādītajam, sniedz informāciju par:
         1. Pārstāvamās personas veidu;
         2. Vārdu, uzvārdu fiziskai personai vai nosaukumu juridiskai personai;
         3. Personas kodu vai dzimšanas datumu (ārzemniekam) fiziskai personai;
         4. Kontaktadresi;
         5. Personu apliecinoša dokumenta veidu un numuru fiziskai personai;
         6. Informāciju par notariāli apliecinātu pilnvaru, ja reģistrēts lietotājs izsolē pārstāv citu fizisku personu, vai informāciju par rakstiski noformētu pilnvaru vai dokumentu, kas apliecina reģistrēta lietotāja tiesības pārstāvēt juridisku personu bez īpaša pilnvarojuma, ja reģistrēts lietotājs pārstāv juridisku personu;
         7. Informāciju par pilnvarojuma apjomu (pārstāvības tiesības konkrētai izsolei, vairākām konkrētām izsolēm, uz noteiktu laiku, pastāvīgi).
   3. Reģistrējoties Izsoļu dalībnieku reģistrā, persona iepazīstas ar elektronisko izsoļu vietnes lietošanas noteikumiem un apliecina noteikumu ievērošanu, kā arī par sevi sniegto datu pareizību.
   4. Ziņas par personu iekļauj Izsoļu dalībnieku reģistrā, pamatojoties uz personas iesniegumu. Iesniegumu persona iesniedz patstāvīgi, izmantojot elektronisko izsoļu vietnē pieejamo elektronisko pakalpojumu “Par e-izsoļu vietnes dalībnieka dalību konkrētā izsolē” un identificējoties ar vienu no vienotajā valsts un pašvaldību portālā [www.latvija.lv](http://www.latvija.lv) piedāvātajiem identifikācijas līdzekļiem.
   5. Reģistrēts lietotājs, kurš vēlas piedalīties izsludinātajā izsolē, elektronisko izsoļu vietnē nosūta izsoles rīkotājam lūgumu par autorizēšanu dalībai konkrētā izsolē un izsoles sludinājumā norādītajā izsoles rīkotāja kontā iemaksā izsoles nodrošinājuma summu sludinājumā noteiktajā apmērā, kā arī sedz maksu par dalību izsolē vietnes administratoram normatīvajos aktos noteiktajā apmērā saskaņā ar elektronisko izsoļu vietnē reģistrētam lietotājam sagatavotu rēķinu.
   6. Izsoles rīkotājs autorizē izsoles pretendentu, kurš izpildījis izsoles priekšnoteikumus, dalībai izsolē septiņu dienu laikā, izmantojot elektronisko izsoļu vietnē pieejamo rīku.
   7. Informāciju par autorizēšanu dalībai izsolē izsoles rīkotājs reģistrētam lietotājam nosūta elektroniski uz elektronisko izsoļu vietnē reģistrētam lietotājam izveidoto kontu.
   8. Autorizējot personu izsolei, katram solītājam elektronisko izsoļu vietnes sistēma automātiski izveido unikālu identifikatoru.
   9. Izsoles pretendents netiek reģistrēts, ja:
      1. nav vēl iestājies vai ir beidzies pretendentu reģistrācijas termiņš;
      2. ja nav izpildīti visi šo Noteikumu 4.2.1.punktā vai 4.2.2.punktā minētie norādījumi;
      3. konstatēts, ka pretendentam ir izsoles Noteikumu 3.1.punktā minētās parādsaistības;
      4. konstatēts, ka pretendents neatbilst izsoles Noteikumu 3.3. punktā noteiktam darījuma subjektam.
   10. Izsoles rīkotāji nav tiesīgi līdz izsoles sākumam sniegt informāciju par izsoles pretendentiem.
   11. Izsoles pretendentam pirms reģistrācijas izsolei ir tiesības iepazīties ar Objektu, tā tehniskajiem rādītājiem – dokumentiem, kuri raksturo Objektu un ir Pašvaldības rīcībā, iepriekš sazinoties e-pastā: [zanda.alksne@jelgavasnovads.lv](mailto:zanda.alksne@jelgavasnovads.lv), vai pa tālruni 28601621.

**5. Izsoles norise**

* 1. Izsole sākas elektronisko izsoļu vietnē <https://izsoles.ta.gov.lv> **2025.gada 23.septembrī pl.13.00 un noslēdzas 2025.gada 23.oktobrī pl.13.00.**
  2. Izsolei autorizētie dalībnieki drīkst izdarīt solījumus visā izsoles norises laikā.
  3. Ja pēdējo piecu minūšu laikā pirms izsoles noslēgšanai noteiktā laika tiek reģistrēts solījums, izsoles laiks automātiski tiek pagarināts par piecām minūtēm.
  4. Ja pēdējās stundas laikā pirms izsoles noslēgšanas tiek konstatēti būtiski tehniski traucējumi, kas var ietekmēt izsoles rezultātu, un tie nav saistīti ar sistēmas drošības pārkāpumiem, izsoles laiks automātiski tiek pagarināts līdz nākamās darba dienas pulksten 13:00.
  5. Pēc izsoles noslēgšanas solījumus nereģistrē un elektronisko izsoļu vietnē tiek norādīts izsoles noslēgums datums, laiks un pēdējais izdarītais solījums.
  6. Izsoles organizētājs var pārtraukt izsoli, ja tās norises laikā saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu. Paziņojumu par izsoles pārtraukšanu publicē elektronisko izsoļu vietnē.
  7. Pēc izsoles slēgšanas sistēma automātiski sagatavo izsoles aktu, kuru Izsoļu komisija apstiprina septiņu dienu laikā pēc izsoles.
  8. Izsoles dalībniekiem, kuri piedalījušies izsolē, bet nav nosolījuši izsoles Objektu, divu nedēļu laikā no izsoles noslēguma dienas izsoles nodrošinājums tiek atmaksāts – kredītiestādes kontā, kuras numurs norādīts norēķinu rekvizītos, elektronisko izsoļu vietnē <https://izsoles.ta.gov.lv>.
  9. Izsole tiek atzīta par nenotikušu un nodrošinājums netiek atmaksāts nevienam no izsoles dalībniekiem, ja neviens no viņiem nav pārsolījis izsoles sākumcenu.

1. **Līguma slēgšana un norēķinu kārtība**
   1. Izsoles uzvarētājam ir pienākums samaksāt tā piedāvāto augstāko cenu (atņemot tā samaksāto nodrošinājumu) **30 (trīsdesmit) dienu laikā no izsoles noslēguma dienas,** tās iemaksu veicot Jelgavas novada pašvaldības kontā, kas norādīts nosūtītajā priekšapmaksas rēķinā.
   2. Jelgavas novada pašvaldība ar izsoles uzvarētāju noslēdz pirkuma līgumu 30 (trīsdesmit) dienu laikā no izsoles rezultātu apstiprināšanas. Pirkuma līgums tiek noslēgts atbilstoši pirkuma līguma projektam, kas pievienots šiem noteikumiem kā 2.pielikums.
   3. Ja izsoles uzvarētājs noteikumu 6.1.punktā noteiktajā termiņā nav veicis pilnas pirkuma summas samaksu, tas zaudē iesniegto nodrošinājumu (1.8.punkts) un Izsoļu komisija rakstveidā informē pircēju, kurš nosolījis nākamo augstāko cenu.
   4. Pircējam, kurš nosolījis nākamo augstāko cenu, ir tiesības 14 (četrpadsmit) dienu laikā no paziņojuma saņemšanas dienas, rakstveidā paziņot Izsoļu komisijai par nekustamā īpašuma pirkšanu par paša nosolīto augstāko cenu. Izsoļu komisija pieņem jaunu lēmumu par izsoles rezultātiem un nākamās augstās cenas nosolītājam ir pienākums veikt tās samaksu 30 (trīsdesmit) dienulaikā no Izsoļu komisijas lēmuma spēkā stāšanās dienas.
   5. **Nomniekam, kurš pieteicis pirmpirkuma tiesības,** **10 dienu laikā no izsoles rezultātu apstiprināšanas jāpaziņo izsoles rīkotājam par pirmpirkuma tiesību izmantošanu**.
   6. Pirmpirkuma tiesību izmantošanas gadījumā, nomniekam ir pienākums samaksāt izsolē nosolīto augstāko cenu **30 (trīsdesmit) dienu laikā no paziņojuma par pirmpirkuma tiesību izmantošanu,** tās iemaksu veicot Jelgavas novada pašvaldības kontā, kas norādīts šo noteikumu 1.8.punktā. Izsoles uzvarētājam, pirkuma summa tiek atmaksāta 30 (trīsdesmit) dienu laikāno pirmpirkuma tiesīgās personas paziņojuma par pirmpirkuma tiesību izmantošanu.
   7. Gadījumā, ja nomnieks neizmanto pirmpirkuma tiesības, pirmpirkuma tiesības, saskaņā ar likumu “Par zemes privatizāciju lauku apvidos”, ir Latvijas zemes fonda pārvaldītājam.

**7. Izsoles rezultātu apstiprināšana**

* 1. Izsoles rezultātus apstiprina Domes priekšsēdētājs ne vēlāk kā 7 (septiņu) darba dienu laikā pēc pilnas nosolītās maksas saņemšanas dienas.

1. **Nenotikušas, spēkā neesošas un atkārtotas izsoles**
   1. Izsoļu komisija pieņem lēmumu par izsoles atzīšanu par nenotikušu:
      1. ja uz izsoli nav autorizējies neviens dalībnieks;
      2. ja izsole bijusi izziņota, pārkāpjot šos noteikumus vai Publiskas personas mantas atsavināšanas likuma nosacījumus;
      3. ja tiek noskaidrots, ka nepamatoti noraidīts kāda dalībnieka piedalīšanās izsolē vai nepareizi noraidīts kāds pārsolījums;
      4. ja neviens no izsoles dalībniekiem, kurš atzīts par nosolītāju, neveic pirkuma maksas samaksu šajos noteikumos norādītajā termiņā.
   2. Ja izsole, pamatojoties uz šo noteikumu 8.1.2., un 8.1.3.punktu, atzīta par nenotikušu, Izsoļu komisija nedēļas laikā paziņo par to visiem izsoles dalībniekiem un atmaksā nodrošinājumu.
2. **Īpašie noteikumi**
   1. Starp izsoles dalībniekiem aizliegta vienošanās, kas varētu ietekmēt izsoles rezultātus un gaitu.
   2. **Izsoles pretendentam un izsoles dalībniekam visi maksājumi jāveic tikai no sava kredītiestādes konta.**
   3. Izsoles pretendenti, dalībnieki piekrīt, ka Jelgavas novada pašvaldība veic personas datu apstrādi, pārbaudot izsoles pretendentu atbilstību šo noteikumu 3.1., 3.2. un 3.3.punktam.
3. **Izsoles rezultātu apstrīdēšana.**
   1. Izsoļu komisijas lēmumu vai faktisko rīcību var apstrīdēt Jelgavas novada pašvaldības Administratīvo aktu strīdu komisijā Administratīvā procesa likumā noteiktajā kārtībā.
   2. Visā, kas nav atrunāts Izsoles noteikumos, jāvadās saskaņā ar Publiskas personas mantas atsavināšanas likuma nosacījumiem.

**Izsoļu komisijas priekšsēdētāja Diāna Rubene**